
  
68 DR 30.10.2019 

 

 

Soalan saya, apabila jumlah yang dibayar baru-baru ini, jumlahnya adalah hampir 
sama dengan jumlah yang telah dibayar mulai tahun 2016, zaman BN, zaman Yang 
Berhormat Pekan, dia bayar kepada JPP dan juga kepada majlis agama. Kemudian, apabila 
berlaku perubahan kerajaan baharu, dibayar jumlahnya sama. Adakah jumlah yang hampir 
sama ini yang kita jangka sehingga ratus juta tetapi Yang Berhormat Menteri sebut tadi hanya 
puluh juta. Jumlah ini dah bermula dibayar zaman BN.  

Jadi, soalan saya, adakah apa-apa perubahan pengiraan berlaku ataupun ia 
hanyalah soal nama sahaja. Dulu zaman BN nama dia ihsan, sekarang dah nama royalti. 
Saya nak tahu jumlah sebenar pengiraan, cara mengira zaman BN dengan zaman sekarang. 
Terima kasih. 

Dato’ Seri Mohamed Azmin bin Ali: Terima kasih Yang Berhormat Bachok. Saya 
bagi maklumat yang terperinci di sini. Pembayaran bayaran tunai kepada Kelantan pada 
tahun 2019 yang dibuat pada bulan Ogos baru-baru ini yang berjumlah RM16.79 juta adalah 
hasil daripada pengeluaran untuk bulan Januari hingga Jun 2019. Maka persoalan 
seterusnya, apakah jumlah production untuk tempoh tersebut. Saya boleh bersedia beri tetapi 
Yang Berhormat kena ingat, jumlah ini mungkin memang kecil kerana tertakluk kepada hanya 
dua lapangan gas iaitu Bumi South dan Soriya Selatan.  

Apakah production yang dikeluarkan di kedua-dua kawasan ini? Pertama, untuk 
PM2 bagi tahun 2019 sehingga Ogos ialah 0.6 thousand barrels per day, ini untuk 
condensate. Untuk gas, 64.8 million scf. Untuk satu lagi lapangan gas untuk condensate, 
pengeluarannya ialah 0.3 thousand barrels per day manakala untuk gas ialah 54.8 million scf. 
Jadi, berdasarkan jumlah hasil di dua-dua lapangan ini, itulah bayaran tunai yang telah 
dilaksanakan. Mungkin insya-Allah kalau kita dapat selesaikan segera 10 lapangan ini, saya 
yakin penerima yang terbesar adalah negeri Kelantan berbanding dengan negeri-negeri yang 
lain kerana kedudukan yang daripada segi mata kasar kita merasakan berada dalam 
Kelantan tetapi kita mahu sempadan yang sahih tertakluk kepada perundangan yang sah.  

Tuan Nik Mohamad Abduh bin Nik Abdul Aziz [Bachok]: Maksudnya Yang 
Berhormat Menteri, lebih kurang apabila pembayaran itu dibuat zaman BN dahulu, adakah 
lebih kurang pengiraan sama atas dua telaga ini juga cuma atas nama wang ihsan? 

Dato’ Seri Mohamed Azmin bin Ali: Pembayaran tunai oleh Petronas kepada 
Kelantan hanya bergantung kepada dua lapangan ini sahaja kerana 10 itu masih lagi dispute 
ataupun belum ditentukan sempadan perairan negeri.  

Ustaz Haji Ahmad Marzuk bin Shaary [Pengkalan Chepa]: Yang Berhormat 
Menteri, sikit sahaja, sikit. 

Dato’ Seri Mohamed Azmin bin Ali: Tuan Yang di-Pertua, saya nak tamatkan. 
Saya minta maaf Yang Berhormat Pengkalan Chepa. Kita boleh bincang selepas ini. Saya 
ingin memberi penjelasan... 

Dato’ Haji Che Abdullah bin Mat Nawi [Tumpat]: Tumpat pun nak bincang juga 
selepas ini, Tumpat.  

Dato’ Seri Mohamed Azmin bin Ali: ...Tumpat? Okey. Terima kasih. Saya ingin 
memberi penjelasan kepada Ahli-ahli Yang Berhormat Bera, Pekan, Paya Besar, Air Hitam, 
Pontian, Pasir Salak, Bintulu, Machang dan Setiawangsa yang membangkitkan isu berkaitan 
Khazanah. Jangan termenung Yang Berhormat Jasin, dengar betul-betul.  

Saya telah menegaskan di dalam Dewan yang mulia ini, pelupusan yang Khazanah 
lakukan dalam tempoh setahun adalah bagi aset-aset komersial sahaja bukan aset-aset 
strategik yang telah mencapai sasaran komersial yang ditetapkan. Ia bertujuan untuk 
menjana hasil pertamanya untuk membayar hutang Khazanah bukan hutang kerajaan. Yang 
Berhormat Kota Tinggi, tolong bisikkan kepada Yang Berhormat Pekan. Ini hutang Khazanah 
bukan hutang kerajaan dan yang kedua, untuk dilaburkan semula dalam pelaburan baharu.  



Soalan saya, apabila jumlah yang dibayar baru-baru ini, jumlahnya adalah hampir sama dengan jumlah yang telah dibayar mulai tahun 2016, zaman BN, zaman Yang Berhormat Pekan, dia bayar kepada JPP dan juga kepada majlis agama. Kemudian, apabila berlaku perubahan kerajaan baharu, dibayar jumlahnya sama. Adakah jumlah yang hampir sama ini yang kita jangka sehingga ratus juta tetapi Yang Berhormat Menteri sebut tadi hanya puluh juta. Jumlah ini dah bermula dibayar zaman BN. Jadi, soalan saya, adakah apa-apa perubahan pengiraan berlaku ataupun ia hanyalah soal nama sahaja. Dulu zaman BN nama dia ihsan, sekarang dah nama royalti. Saya nak tahu jumlah sebenar pengiraan, cara mengira zaman BN dengan zaman sekarang. Terima kasih. Dato' Seri Mohamed Azmin bin Ali: Terima kasih Yang Berhormat Bachok. Saya bagi maklumat yang terperinci di sini. Pembayaran bayaran tunai kepada Kelantan pada tahun 2019 yang dibuat pada bulan Ogos baru-baru ini yang berjumlah RM16.79 juta adalah hasil daripada pengeluaran untuk bulan Januari hingga Jun 2019. Maka persoalan seterusnya, apakah jumlah production untuk tempoh tersebut. Saya boleh bersedia beri tetapi Yang Berhormat kena ingat, jumlah ini mungkin memang kecil kerana tertakluk kepada hanya dua lapangan gas iaitu Bumi South dan Soriya Selatan. Apakah production yang dikeluarkan di kedua-dua kawasan ini? Pertama, untuk PM2 bagi tahun 2019 sehingga Ogos ialah 0.6 thousand barrels per day, ini untuk condensate. Untuk gas, 64.8 million scf. Untuk satu lagi lapangan gas untuk condensate, pengeluarannya ialah 0.3 thousand barrels per day manakala untuk gas ialah 54.8 million scf. Jadi, berdasarkan jumlah hasil di dua-dua lapangan ini, itulah bayaran tunai yang telah dilaksanakan. Mungkin insya-Allah kalau kita dapat selesaikan segera 10 lapangan ini, saya yakin penerima yang terbesar adalah negeri Kelantan berbanding dengan negeri-negeri yang lain kerana kedudukan yang daripada segi mata kasar kita merasakan berada dalam Kelantan tetapi kita mahu sempadan yang sahih tertakluk kepada perundangan yang sah. Tuan Nik Mohamad Abduh bin Nik Abdul Aziz [Bachok]: Maksudnya Yang Berhormat Menteri, lebih kurang apabila pembayaran itu dibuat zaman BN dahulu, adakah lebih kurang pengiraan sama atas dua telaga ini juga cuma atas nama wang ihsan?. Dato' Seri Mohamed Azmin bin Ali: Pembayaran tunai oleh Petronas kepada Kelantan hanya bergantung kepada dua lapangan ini sahaja kerana 10 itu masih lagi dispute ataupun belum ditentukan sempadan perairan negeri. Ustaz Haji Ahmad Marzuk bin Shaary [Pengkalan Chepa]: Yang Berhormat Menteri, sikit sahaja, sikit. Dato' Seri Mohamed Azmin bin Ali: Tuan Yang di-Pertua, saya nak tamatkan. Saya minta maaf Yang Berhormat Pengkalan Chepa. Kita boleh bincang selepas ini. Saya ingin memberi penjelasan... Dato' Haji Che Abdullah bin Mat Nawi [Tumpat]: Tumpat pun nak bincang juga selepas ini, Tumpat. Dato' Seri Mohamed Azmin bin Ali: ...Tumpat? Okey. Terima kasih. Saya ingin memberi penjelasan kepada Ahli-ahli Yang Berhormat Bera, Pekan, Paya Besar, Air Hitam, Pontian, Pasir Salak, Bintulu, Machang dan Setiawangsa yang membangkitkan isu berkaitan Khazanah. Jangan termenung Yang Berhormat Jasin, dengar betul-betul. Saya telah menegaskan di dalam Dewan yang mulia ini, pelupusan yang Khazanah lakukan dalam tempoh setahun adalah bagi aset-aset komersial sahaja bukan aset-aset strategik yang telah mencapai sasaran komersial yang ditetapkan. Ia bertujuan untuk menjana hasil pertamanya untuk membayar hutang Khazanah bukan hutang kerajaan. Yang Berhormat Kota Tinggi, tolong bisikkan kepada Yang Berhormat Pekan. Ini hutang Khazanah bukan hutang kerajaan dan yang kedua, untuk dilaburkan semula dalam pelaburan baharu.